[{"text_idx": "#000000", "text": "La Universala Lingvo: nun havebla DVD-e"}, {"text_idx": "#000001", "text": "La Universala Lingvo, produktita kun financa subteno de Esperantic Studies Foundation (ESF), prezentas la tumultan historion kaj humanismajn idealojn malantau\u0306 Esperanto. Uzante la historiajn registraj\u0302ojn kaj intervjuojn kun nuntempaj Esperanto-parolantoj, la filmo montras pasion, aktualecon kaj humuron en la homoj, eventoj kaj ideoj, kiuj vivtenis la movadon tra la plej mallumaj periodoj de la lasta jarcento.\nTiu c\u0302i filmo estas unu el la kronikoj de Sam Green pri utopia pensado kaj praktikoj. Tiu projekto demandas la simplajn demandojn pri tio, kiel idealoj kaj idealismo povas instigi (au\u0306 ne instigi) historian s\u0302ang\u0302ig\u0302on. Aldone al bazaj informoj pri la historio de Esperanto, tiu c\u0302i rekta kaj fascina dokumentfilmo servas kiel perfekta diskutobjekto, interalie, pri la kuntekstoj de politika agado, sociaj movadoj, lingvaj studoj, eu\u0306ropa historio, espero kaj malespero en la hodiau\u0306a kultura klimato."}, {"text_idx": "#000002", "text": "La filmo desegnas linion ekde la naskig\u0302o de la lingvo en la Ruslanda Imperio, tra la optimismo de la fruaj 1900-aj jaroj, du mond-militoj, la ideologia divido de la Malvarma Milito, kaj la komenco de la tutmondig\u0302o, kaj g\u0302i metas Esperanton en pli larg\u0302a kunteksto de sociaj kaj politikaj luktoj. Kiel rezulto aperas portreto de kompleksa utopia projekto, sufic\u0302e rezista por elteni malfacilaj\u0302ojn, sed tamen ankorau\u0306 grandparte marg\u0302ena kaj ignorata."}, {"text_idx": "#000005", "text": "La Universala Lingvo estas nun ac\u0302etebla per la interreto c\u0302e Se vi au\u0306 via organizo volus aldoni tiun c\u0302i filmon al via kolekto au\u0306 se vi volus organizi publikan montradon de g\u0302i, bv. kontakti Sam Green retpos\u0302te au\u0306 telefone 1-415-345-7716."}, {"text_idx": "#000007", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Demonstraj versioj de \u201cLa Ondo\u201d"}, {"text_idx": "#000009", "text": "Musklaku la kovrilon por legi pliajn informojn."}]